বাণিজ্যমন্ত্রী বলেন, একসময় দেশের সাড়ে সাত কোটি মানুষের খাদ্যের অভাব ছিল, আজ দেশে ১৬ কোটির বেশি মানুষ, খাদ্যের কোন অভাব নেই। জাতির পিতা বঙ্গবন্ধু শেখ মুজিবুর রহমান দু‘টি উদ্দেশ্য নিয়ে সারা জীবন সংগ্রাম করে গেছেন। একটি হলো বাঙ্গালি জাতির মুক্তি অর্থাৎ বাংলাদেশের স্বাধীনতা, অপরটি হলো, ক্ষুধা ও দরিদ্র মুক্ত বাংলাদেশ গড়া। তিনি বাংলাদেশ স্বাধীন করে দিয়ে গেছেন। আজ তারই কন্যা প্রধানমন্ত্রী শেখ হাসিনা দেশকে ক্ষুধা ও দরিদ্রমুক্ত করার জন্য সফল ভাবে কাজ করে যাচ্ছেন। একসময় যারা বাংলাদেশকে বলতো- তলাবিহীন ঝুড়ি, বিশে^র মধ্যে দরিদ্র দেশের মডেল। আজ তারাই বলছেন বাংলাদেশ এখন উন্নয়নের মডেল। গত ২০১৭-২০১৮ অর্থ বছরে দেশে ৪০৭ দশমিক ১৪ লাখ মেট্রিক টন খাদ্য শস্য উৎপাতি হয়েছে। জনসংখ্যা বৃদ্ধির কারনে দেশের আবাদি জমির পরিমান কমলেও কৃষিবান্ধব শেখ হাসিনার সরকারের আন্তরিক প্রচেষ্টা ও গৃহীত পদক্ষেপে খাদ্যের উৎপাদন বৃদ্ধি পেয়েছে।